Termopart d.o.o. je osnovan 1991. godine kao porodična firma za projektovanje i izvođenje u oblasti klimatizacije i grejanja.

Na termotehničkom tržištu Srbije devedesetih godina dvadesetog veka pojavljuje se potreba za kvalitetnijim radom instalacija grejanja i klimatizacije. U okviru tih zahteva merenje parametara protoka vazduha i vode i balansiranje pomenutih instalacija na projektne parametre postaje na tržištu zlatni standard kojim se uspešno završava gradnja novih objekata.

Termopart se devedesetih godina polako transformiše i počinje da pruža odgovor na potrebe tržišta za jednom nezavisnom kompanijom koja se bavi isključivo merenjem i balansiranjem u oblasti instalacija klimatizacije, grejanja i hlađenja.

Pored standardnih merenja u termotehnici u ranoj fazi Termopart uvodi ultrazvučna merenja protoka vode a nešto kasnije i merenje temperature data-logging mapiranjem čime zaokružuje ponudu tržištu za najsavremenijim merenjima.

Termopart je prva naša firma koja je akreditovana za oblast merenja u termotehnici još od 1997. godine.

Potrebe tržišta koje su bile tada, ostale su i danas, uz pozitivne promene i veliki napredak koje je ova vrsta mašinske tehnike pretrpela za sve godine od kada postoji Termopart.